cyanic-selkie/wikianc huggingface dataset:
नागपट्टिनम
जनसांख्यिकी
साल 2011 के जनगणना अनुसार नागपट्टिनम के कुल शहरी जनसंख्या 102905 बाटे आ आसपास के उपशहरी इलाका के मिला लिहल जाय तब कुल जनसंख्या 102905 बा। जनसंख्या के हिसाब से ई भारत के 482वाँ शहर बाटे। जनगणना आँकड़ा के मोताबिक एह शहर में लिंगानुपात 1026 आ साक्षरता के दर 89.02% बाटे।
सन इज अप
"सन इज अप" (माने: सूरूज उगल बा) रोमानियाई गवइआ इन्ना के गावल दुसरका स्टूडियो एल्बम, आई एम द क्लब रॉकर (माने: हम हईं क्लब रॉकर;2011) के एगो अंग्रेजी गीत हवे आ ई गीत इनकर पहिलका एल्बम हॉट(माने: गरम; 2009) मे बा। प्ले एंड विन सदस्य सेबस्टियन बराक, राडू बोलफेआ आ मार्सेल बोटेजान के लिखल आ बनावल, ई गाना अक्टूबर 2010 मे आई एम द क्लब रॉकर के पहिला एकल के रूप मे आइल। "सन इज अप" एगो रेव पॉप गीत हवे, आ एकर तुलना एगो समीक्षक सबरीना के "बॉयज (समरटाइम लव)" (माने: लइका सभ (गरमी के दिन के प्यार); 1987) से कइले बा।
रूस-यूक्रेन युद्ध
रूस-यूक्रेन युद्ध चाहे रूसी-युक्रेनियाई जुद्ध (Russo-Ukrainian War) बर्तमान समय में चल रहल एगो जुद्ध बा जे लमहर समय ले जारी संकट आ संघर्ष, जे फरवरी 2014 में शुरू भइल रहे, के बाद अब जुद्ध के रूप ले लिहले बा। एह में एक ओर रूस आ रूस-समर्थक सेनाबल बाड़ें आ दुसरे ओर यूक्रेन बा। जुद्ध के इलाका वर्तमान समय में क्रीमिया आ डोनबास इलाका (दोनेत्स्क ओब्लास्त आ लोहान्स्क ओब्लास्त) बाड़ें जिनहन के अंतर्राष्ट्रीय समुदाय यूक्रेन देस के हिस्सा माने ला। एह इलाकन में तनाव के इस्थिति 2021-2022 में बढ़ल जब अइसन बुझाए सुरू भइल कि रूस यूक्रेन पर हमला करे चाहत बा। फरवरी 2022 में संकट गहिरा गइल जब रूस युक्रेन के अलगाववादी लोगन के कंट्रोल वाला एरिया में आपन सेना भेजे लागल। 24 फरवरी के रूस द्वारा यूक्रेन पर पूरा तरीका से जुद्ध के घोषणा क दिहल गइल।
नोट
<references group="नोट"/>
नागौर
नागौर (Nagaur) भारत के राजस्थान राज्य में एक ठो शहर बा।
जनसांख्यिकी
साल 2011 के जनगणना अनुसार नागौर के कुल शहरी जनसंख्या 102872 बाटे आ आसपास के उपशहरी इलाका के मिला लिहल जाय तब कुल जनसंख्या 108540 बा। जनसंख्या के हिसाब से ई भारत के 483वाँ शहर बाटे। जनगणना आँकड़ा के मोताबिक एह शहर में लिंगानुपात 945 आ साक्षरता के दर 70.68% बाटे।
ओविडियस यूनिवर्सिटी
कॉन्स्टेंटा के ओविडियस यूनिवर्सिटी (रोमानियाई: Universitatea "Ovidius" din Constanța) रोमानिया के कॉन्स्टेंटा मे एगो सार्वजनिक ऊँच सिखा संस्थान बाटे जेकर स्थापना 1961 मे एगो शिक्षाशास्त्रीय संस्थान के रूप मे भइल आ 1990 मे एकरा के एगो व्यापक बिश्वबिद्यालय मे बदल दिहल गइल। जइसन कि एह विश्वविद्यालय के चार्टर मे बतावल गइल बा, शिक्षाशास्त्र संस्थान के स्थापना शिक्षा मंत्रालय के कहला पऽ भइल रहे। राज्य परिषद के फरमान सं. 209 के 1977 के संस्थान उच्च शिक्षा संस्थान बन गइल आ पुनर्गठन भइल। ई बिश्वबिद्यालय एह बदे उल्लेखनीय बा कि एकर पहिले के छात्रन मे से एगो रोमानियाई गायिका इन्ना हइ।
हाउस (बिधा)
हाउस एगो संगीत के बिधा हवे जेकर बिसेसता हऽ कि एकरा मे फोर-ऑन-द-फ्लोर बीट के दोहरावल जाला आ 120 बीट प्रति मिनट के एगो बिसेस लय होला। एकरा शिकागो के अंडरग्राउंड क्लब संस्कृति के डीजे आ संगीत निर्माता लोग 1970 के दशक के अंत मे बनइलस, काहे से कि डीजे लोग डिस्को गीत सभ मे बदलाव करे के रहे जे से इनहन के अउरी मैकेनिकल बीट दिहल जा सके।
रोमानिआ के लोकतांत्रिक गनराज
रोमानिआ के लोकतांत्रिक गनराज (रोमानियाई: Republica Socialistă România, RSR) एगो मार्क्सवादी–लेनिनवादी एक दल वला समाजवादी राज्य रहल जे 1947 से 1989 ले रोमानिया मे 1947 से 1965 ले आधिकारिक रूप से रहल। एह राज्य के रोमानियाई जनवादी गनराज (Republica Populară Romînă, RPR) के नाँव से जानल जाला। ई देस पूरबी ब्लॉक के राज्य रहल आ वारसॉ करार के सदस्य रहल जेह मे रोमानियाई कम्युनिस्ट पार्टी ला एकर दबंग भूमिका एकरे संविधान सभ मे दर्ज कइल गइल रहे।
सर्च इंजन ऑप्टिमाइजेशन
सर्च इंजन ऑप्टिमाइजेशन (search engine optimization), चाहे संछेप में एसईओ (SEO) कौनों वेब सर्च इंजन से कौनों वेबसाइट चाहे वेबपन्ना पर आवे वाला ट्रैफिक के क्वालिटी आ मात्रा के बेहतर बनावे आ बढ़ावे के तरीका हवे। एसईओ अइसन ट्रैफिक के टारगेट करे ला जे बिना कौनों किसिम के भुगतान के हासिल होखे (अइसन ट्रैफिक के तकनीकी भाषा में नैचुरल चाहे ऑर्गेनिक ट्रैफिक कहल जाला), एकर निशाना ऑनलाइन बिज्ञापन आ परचार से हासिल होखे वाला (भुगतान क के पावल जाए वाला पेड ट्रैफिक) ना होखे ला। बिना कौनों किसिम के भुगतान वाला ऑर्गेनिक ट्रैफिक कई किसिम के सर्च सभ के परिणाम हो सके ला, जइसे की आम सर्च से ले के इमेज सर्च, बीडियो सर्च एकेडेमिक सर्च नियर चीज से ई आ सके ला। ई समाचार सर्च आ इंडस्ट्री-बिसेसक वर्टिकल सर्च के परिणाम हो सके ला।
इंटरनेट मार्केटिंग के स्ट्रेटेजी के रूप में एसईओ इहो धियान में रखे ला कि सर्च इंजन कइसे काम करे लें, कंप्यूटर-प्रोग्राम आधारित अल्गोरिद्म जे सर्च इंजन के बेहवार तय करे लें, लोग कवना चीज खातिर खोज क रहल बाटे, एक्चुअल सर्च के शब्दावली भा कीवर्ड का बाड़ें आ कवन सर्च इंजन ऑडियंस के हिसाब से टार्गेट करे लायक बाटे। एसईओ एही खातिर कइल जाला कि सर्चइंजन के रिजल्ट पेज (SERP) में वेबसाइट ऊपर आवे जवना से एकर रैंक ऊपर रहे आ अधिकाधिक विजिटर लोग आ सके। एह विजिटर लोगन के संभावित कस्टमर (गाहक) में बदलल जा सके ला।
इन्ना के गावल गाना सभ
रोमानियाई गवइआ इन्ना आठ गो स्टूडियो एल्बम, तीन गो संकलन, 62 गो एकल (जवना मे 15 गो मे फीचर कलाकार के रूप मे बाड़ी) आ 46 गो प्रचार एकल रिलीज कइले बाड़ी। मई 2019 ले इनके यूट्यूब चैनल तीन अरब बेर देखल गइल रहे। इनकर एकल गीत सभ मे से 24 गो रोमानिया मे टॉप दस मे पहुँच गइल बाड़ें, 2008 मे "हॉट", 2009 मे "अमेजिंग", 2015 मे "डिगी डाउन", 2020 मे "बेबे", 2021 मे "अप" आ 2022 मे "तारे" देस के एकल गीत सभ के चार्ट मे टॉप पर रहल। अपना पहिला तीन गो स्टूडियो एल्बम सभ के ग्लोबल एल्बम बिक्री के साथ, इन्ना सभसे ढेर बेचाए वाली रोमानियाई कलाकार बाड़ी।
इलेक्ट्रॉनिक नाच संगीत
इलेक्ट्रॉनिक नाच संगीत (अंग्रेजी: Electronic Dance Music; इलेक्ट्रॉनिक डांस म्यूजिक) भा इडीएम, जेकरा के डांस म्यूजिक आ क्लब म्यूजिको कहल जाला, एगो बिसाल इलेक्ट्रॉनिक संगीत के बिधा हवे जे बेसी नाइट क्लब, रेव आ महोत्सव सभ बदे बनावल जाला। बेसी कऽ के ई डीजे लोग के प्लेबैक ला बनावल जाला जे लोग एक रिकार्डिंग से दुसरा रिकार्डिंग में सेगुइंग क के ट्रैक सभ के निर्बाध चयन बनावे ला, जेकरा के डीजे मिक्स कहल जाला। ईडीएम बनावहूँ वला लोग आपन संगीत, संगीत कार्यक्रम भा महोत्सव के सेटिंग मे लाइव परफार्म करे ला जेकरा के कबो-कबो लाइव पीए कहल जाला।
वाल्मीकि नगर (बिधानसभा क्षेत्र)
वाल्मीकि नगर भारतीय राज्य बिहार के पच्छिम चंपारण जिला मे एगो बिधानसभा क्षेत्र हऽ।
इम्यून सिस्टम
इम्यून सिस्टम (Immune system) जीवधारी सभ के शरीर में मौजूद अइसन बिबिध बनावट आ प्रकृया सभ के सिस्टम हवे जे बाहरी हमलावर चीजन से शरीर के रक्षा करे ला आ बेमारी से बचाव करे ला। ई सिस्टम के ठीक से काम करे खातिर ई जरूरी होला कि ई बिबिध किसिम के रोगकारी सभ के पहिचान करे जिनहन में वाइरस, बैक्टीरिया आ अउरियो पैरासाइट सभ सामिल बाने, आ अपना खुद के शरीर के स्वस्थ टिशू सभ के चीन्ह के उनहन के अंगीकार करे उनहन से न लड़े।
वाल्मीकि नगर (बिधानसभा क्षेत्र)
अवलोकन
संसदीय आ विधानसभा निर्वाचन क्षेत्रन के परिसीमन के आदेश के अनुसार, क्रमांक 1, वाल्मीकि नगर (बिधानसभा क्षेत्र) पिपरासी, मधुबनी, ठकराहन और भीटहा सामुदायिक विकास खंड से बनल बा।
ई बिधानसभा वाल्मीकि नगर (लोकसभा क्षेत्र) के हिस्सा हऽ।
सिवनी
सिवनी (Seoni) भारत के मध्य प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार सिवनी के कुल शहरी जनसंख्या 102343 बाटे आ आसपास के उपशहरी इलाका के मिला लिहल जाय तब कुल जनसंख्या 102343 बा। जनसंख्या के हिसाब से ई भारत के 485वाँ शहर बाटे। जनगणना आँकड़ा के मोताबिक एह शहर में लिंगानुपात 955 आ साक्षरता के दर 90.46% बाटे।
खुरमा
खुरमा बिहार आ पूर्वांचल मे लोकप्रिय दूध के बनल एगो भोजपुरीया मिठाई हऽ। एकर उत्पत्ति बिहार के आरा के उदवंतनगर मे भइल रहे।
हिंगनघाट
हिंगनघाट (Hinganghat) भारत के महाराष्ट्र राज्य में एक ठो शहर बा।
जनसांख्यिकी
साल 2011 के जनगणना अनुसार हिंगनघाट के कुल शहरी जनसंख्या 101805 बाटे आ आसपास के उपशहरी इलाका के मिला लिहल जाय तब कुल जनसंख्या 101805 बा। जनसंख्या के हिसाब से ई भारत के 488वाँ शहर बाटे। जनगणना आँकड़ा के मोताबिक एह शहर में लिंगानुपात 936 आ साक्षरता के दर 93.25% बाटे।
ग्रेटर नोएडा
ग्रेटर नोएडा (Greater Noida) भारत के उत्तर प्रदेश राज्य में एक ठो शहर बा।
सिस्टम
सिस्टम थियरी पूरा दुनिया के हर चीज के बड़-छोट टुकड़ा भा पार्ट में बाँट के देखे ले जे सभ आपस में जटिल रूप में एक दुसरे से संबंधित होलें आ क्रिया-प्रतिक्रिया करे लें। एह तरीका से कौनों एगो सिस्टम के भीतर ओकरे पार्ट भा हिस्सा के रूप में कइयन गो छोट-छोट सिस्टम हो सके लें जिनहन के बड़का सिस्टम के उपसिस्टम भा सबसिस्टम (subsystems) कहल जाला।
सिस्टम प्राकृतिक हो सके लें आ मनुष्य के बनावल भी हो सके लें।
कौनों सिस्टम जे बाहरी दसा में काम करे ला ऊ दसा सभ ओह सिस्टम के पर्यावरण के रूप में परिभाषित कइल जाला।
सुजानगढ
सुजानगढ (Sujangarh) भारत के राजस्थान राज्य में एक ठो शहर बा।
जनसांख्यिकी
साल 2011 के जनगणना अनुसार सुजानगढ के कुल शहरी जनसंख्या 101523 बाटे आ आसपास के उपशहरी इलाका के मिला लिहल जाय तब कुल जनसंख्या 101523 बा। जनसंख्या के हिसाब से ई भारत के 489वाँ शहर बाटे। जनगणना आँकड़ा के मोताबिक एह शहर में लिंगानुपात 956 आ साक्षरता के दर 73.33% बाटे।
इम्यूनिटी
इम्यूनिटी (Immunity) जीव बिज्ञान आ डाक्टरी में, अइसन संतुलन के स्थिति होला जेह में जीव के शरीर के भीतर भरपूर सुरक्षा सिस्टम होखे ला जे इन्फेक्शन, बेमारी आ अउरी कई किसिम के जीवीय हमला सभ से लड़ सके ला जबकि ई सिस्टम ऎतना सहनशीलो जरूर होला कि कौनों चीज से एलर्जी ना पैदा होखे चाहे ऑटोइम्यून बेमारी न होखे। आसान भासा में इम्यून सिस्टम एगो अइसन सिस्टम हवे जे बाहरी आ नोकसानदेह हमला सभ से लड़ के जीव के बचाव करे ला। जब इम्यून सिस्टम कौनों गैर-नोकसानदेह चीज के नोकसानदेह मान के ओहू से लड़े शुरू क देला तब ओह इस्थिति के एलर्जी कहल जाला; जब अपने शरीर के कौनों चीज-पदार्थ के बाहरी आ नोकसानदेह मान के ओकरा बिरोध करे लागे तब अइसन इस्थिति ऑटोइम्यून बेमारी कहाला। एही इम्यून सिस्टम के सही-सही काम करे आ बैलेंस के इस्थिति में रहले के दसा इम्यूनिटी हवे।
इम्यूनिटी बूस्टर
अइसन बिबिध किसिम के दवाई, हेल्थ सप्लीमेंट आ खानपान के चीज के सलाह चलन में बाटे जेकरा से इम्यूनिटी बढ़ जाई अइसन मानल जाला। उदाहरण खातिर दू बेर नोबल पुरस्कार के बिजेता रहल बैज्ञानिक लिनस पाउलिंग अपना किताब में दावा कइलेन की विटामिन-सी (एस्कार्बिक एसिड) से शरीर के इम्यूनिटी बढ़ावल जा सके ला, हालाँकि की बाद के रिसर्च में उनके ई दावा सही ना साबित भइल। एही तरह से बाकी चीजन के इस्तेमाल से भी इम्यूनिटी बढ़े ले एह बिचार के आधुनिक बिज्ञान मिथक चाहे कल्पना के चीज माने ला आ बैज्ञानिक लोग एकरे भरोसे रहे के सलाह ना देला।
यूरोडांसवेब अवार्ड
यूरोडांसवेब अवार्ड एगो ऑनलाइन प्रतियोगिता हवे जे डांस संगीत के समर्पित बा, ई 2001 में इटैलियन आ माल्टीज डिस्क जॉकी लोग के एगो समूह के बिचार पऽ बनावल गइल। एह प्रोजेक्ट के मुख्य उद्देश्य पूरा यूरोप आ भूमध्यसागरीय बेसिन से डांस संगीत के पसार कइल बा, जवना मे ओह लोग के राष्ट्रीय भाषा आ संस्कृति से मजबूत संबंध बा।
वार्नर म्यूजिक ग्रुप
वार्नर म्यूजिक ग्रुप कॉर्प चाहे वार्नर म्यूजिक ग्रुप (अंग्रेजी: Warner Music Group; छोटहन: WMG; माने: वार्नर संगीत गोठ) एगो अमेरिकी बहुराष्ट्रीय मनोरंजन आ रिकार्ड लेबल समूह हवे जेकर मुख्यालय न्यूयॉर्क सिटी मे बा। ई "तीन गो बड़" रिकार्डिंग कंपनी सभ मे से एगो हवे आ ग्लोबल म्यूजिक इंडस्ट्री में यूनिवर्सल म्यूजिक ग्रुप (UMG) आ सोनी म्यूजिक एंटरटेनमेंट (SME) के बाद तीसरका सभसे बड़ कंपनी हवे। पहिले टाइम वार्नर (अब वार्नर ब्रदर्स डिस्कवरी) के हिस्सा रहल, डब्लूएमजी के न्यूयॉर्क स्टॉक एक्सचेंज पर 2005 से 2011 ले सार्वजनिक रूप से कारोबार भइल, जब ऊ अपना निजीकरण आ एक्सेस इंडस्ट्रीज के बिक्री के घोषणा कइलस। बाद मे एकर दूसरा आईपीओ 2020 में नैस्डैक पर भइल आ एक बेर फिर से पब्लिक कंपनी बन गइल। बहुअरब डॉलर के सालाना कारोबार के साथ डब्ल्यूएमजी में 3,500 से ढेर लोग काम करे ला आ पूरा दुनिया के 50 से ढेर देस सभ में एकर कामकाज बा
ग्लोबल रिकॉर्ड्स
ग्लोबल रिकार्ड्स एगो रोमानियाई स्वतंत्र रिकार्ड लेबल हवे जेकर स्थापना 2008 मे स्टीफन लुसियन कइले रहन। ई पूरा प्रबंधन सेवा के रूप मे शुरू भइल, इनहन लोग के पहिला साइन कइल कलाकार इन्ना रहली, जे "हॉट" (माने: गरम; 2008), "लव" (माने: नेह; 2009), "डेजा वु" (2009), "अमेजिंग" (2009) आ "सन इज अप" (2010) नियर एकल गीत सभ के साथ ब्यापारिक सफलता हासिल कइली। साल 2021 तक ले, इन्ना पिछला 10 साल में सीईएमईए-मध्य आ पूर्वी यूरोप, मध्य पूर्व आ अफिरका मे सभसे सफल कलाकार रहल बाड़ी।
यूनिवर्सल म्यूज़िक ग्रुप
यूनिवर्सल म्यूजिक ग्रुप एन.वी. के (अक्सर एकरा के यूएमजी के रूप में छोट कइल जाला आ एकरा के खाली यूनिवर्सल म्यूजिक कहल जाला) डच बिधान के भीतर एगो डच–अमेरिकी बहुराष्ट्रीय संगीत निगम हवे। यूएमजी के कॉर्पोरेट मुख्यालय नीदरलैंड के हिलवर्सम मे आ एकर परिचालन मुख्यालय कैलिफोर्निया के सेंट मोनिका मे बा। दुनिया के सभसे बड़ म्यूजिक कंपनी, ई सोनी म्यूजिक आ वार्नर म्यूजिक ग्रुप के संगे "बिग थ्री" (माने: तीन गो बड़) रिकार्ड लेबल सभ मे से एगो बा। टेंसेंट मार्च 2020 मे यूनिवर्सल म्यूजिक ग्रुप के दस प्रतिशत हिस्सा 3 बिलियन यूरो मे कीन लिहलस आ जनवरी 2021 मे दस प्रतिशत के अउरी हिस्सेदारी हासिल कइलस। बाद में परशिंग स्क्वायर होल्डिंग्स यूरोनेक्स्ट एम्स्टर्डम शेयर बाजार में अपना आईपीओ से पहिले यूएमजी के दस फीसदी अधिग्रहण कर लिहलसि. कंपनी 21 सितंबर 2021 के सार्वजनिक भइल आ एकर मूल्यांकन 46 बिलियन यूरो रहल
भद्रेश्वर
भद्रेश्वर (Bhadreswar) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार भद्रेश्वर के कुल शहरी जनसंख्या 101477 बाटे आ आसपास के उपशहरी इलाका के मिला लिहल जाय तब कुल जनसंख्या 101477 बा। जनसंख्या के हिसाब से ई भारत के 490वाँ शहर बाटे। जनगणना आँकड़ा के मोताबिक एह शहर में लिंगानुपात 903 आ साक्षरता के दर 86.51% बाटे।
दुपहरिया
दुपहरिया (Pentapetes, बन्धूक) एक किसिम के फूल वाला पौधा हवे। ई बैज्ञानिक बर्गीकरण में Pentapetes जाति के नाँव से जानल जाला आ एह जाति के एकही प्रजाति Pentapetes phoenicea पावल जाले। एकर फूल दुपहरिया में फुलालें आ लाल चाहे संतरहवा रंग के होलें। गोल-गोल फर फरे लें जिनहना में सरिसो नियर बीया होला।
चिलकलुरिपैटा
चिलकलुरिपैटा (Chilakaluripet) भारत के आंध्र प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार चिलकलुरिपैटा के कुल शहरी जनसंख्या 1,01,398 बाटे आ आसपास के उपशहरी इलाका के मिला लिहल जाय तब कुल जनसंख्या 1,01,398 बा। जनसंख्या के हिसाब से ई भारत के 491वाँ शहर बाटे। जनगणना आँकड़ा के मोताबिक एह शहर में लिंगानुपात 1020 आ साक्षरता के दर 71.54% बाटे।
रोमानियाई म्यूजिक अवार्ड्स
रोमानियाई म्यूजिक अवार्ड्स, चाहे खाली आरएमए (RMA), रोमानिया के एगो बरस दिन पऽ होखे वला आयोजन रहल, जे 2002 से 2014 ले होत रहे, जेमे रोमानिया के संगीत क्षेत्र के सभसे नीक कलाकार लोग के पुरस्कार दिहल जात रहे। एकर आयोजन म्यूजिक चैनल रोमानिया कइलस आ ई देश के अलग अलग जगहन पर भइल बा।
हवाई फोटोग्राफी
हवाई फोटोग्राफी (aerial photography) में कौनों हवाई जहाज चाहे दुसरे अइसने कौनों हवा में उड़े वाला चीज से नीचे के जमीन के फोटो खींचल जाला। अइसन उड़े वाला प्लेटफार्म कौनों हवाई जहाज (एयरक्राफ्ट) हो सके ला, हेलीकाप्टर, मनुष्य बिना हवाई बिमान (UAV) चाहे ड्रोन, गुब्बारा, राकेट, चाहे पैराशूट हो सके ला। इतिहास में कबूतर आ पतंगा तक पर कैमरा लगा के नीचे के जमीन के फोटो खींचे के उदाहरण मिले ला। कौनों गाड़ी पर किरान चाहे ऊंचाई ले चहुँपे वाला कौनों खम्हा नियर जोगाड़ लगा के ओहूजे से खींचल फोटो हवाई फोटो कहा सके ला। फोटो खींचे वाला कैमरा के चलावे के काम रिमोट से कइल जा सके ला चाहे ऑटोमेटिक सेट हो सके ला; हवाई जहाज से केहू आदमियो हाथ में कैमरा पकड़ के हवाई फोटो घींच सके ला।
हवाई फोटोग्राफी के "हवा-से-हवा में फोटोग्राफी" से अलगा बूझल जाए के चाहीं जेह में एगो हवाई जहाज दुसरे जहाज के पोंकिया के ओनाहना के तस्वीर घींचे लें।
हवाई फोटोग्राफी एगो बड़हन अध्ययन के क्षेत्र रिमोट सेंसिंग के हिस्सा हवे। ई एह बिधा के के एगो बहुत महत्व वाला अंग रहल हवे आ अब्बो बाटे हालाँकि, उपग्रह से लिहल तस्वीर, जिनहन के सैटलाइट इमेज कहल जाला, के आ गइले के बाद हवाई फोटो के महत्त्व आ इस्तेमाल कम भइल बाटे। हवाई फोटो के पढ़े आ ओकरा से जानकारी निकाले के बिधा के हवाई फोटो इंटरप्रेटेशन कहल जाला। एह फोटो सभ से नापजोख करे आ नक्शा बनावे के कला आ बिज्ञान के फोटोग्रामेट्री कहल जाला। एकदमसे सटीक परीभाषा बतावल जाय तब, हवाई फोटो सभ से कौनों किसिम के बिस्वसनीय आ सटीक क्वांटिटेटिव जानकारी (नाप-जोख चाहे मापन) हासिल करे के कला चाहे बिज्ञान फोटोग्रामेट्री हवे।
कासगंज
कासगंज (Kasganj) भारत के उत्तर प्रदेश राज्य में एक ठो शहर बा।
हवाई फोटोग्राफी
हवाई फोटोग्राफी के इस्तेमाल लड़ाई में चाहे दुश्मन देस के इलाका के जासूसी करे में, कौनों इलाका के नक्शा बनावे में, खेती आ फसल सभ के जायजा लेवे में, शहर के प्लानिंग खाती जानकारी जुटावे में, आ अउरी बिबिध किसिम के बहुत सारा काम सभ में इस्तेमाल हो रहल बाटे।
कासगंज
जनसांख्यिकी
साल 2011 के जनगणना अनुसार कासगंज के कुल शहरी जनसंख्या 1,01,277 बाटे आ आसपास के उपशहरी इलाका के मिला लिहल जाय तब कुल जनसंख्या 1,01,277 बा। जनसंख्या के हिसाब से ई भारत के 492वाँ शहर बाटे। जनगणना आँकड़ा के मोताबिक एह शहर में लिंगानुपात 891 आ साक्षरता के दर 77.36% बाटे।
पद्मनाभस्वामी देवालय
सौसे भारतवर्ष के सभसे समृद्धि देवालयन में से एगो श्री पद्मनाभस्वामी देवालय केरल के राजधानी तिरुवनंतपुरम् में स्थिर बा। मलयालम आ तमिल में तिरुवनंतपुरम् माने "भगवान अनन्त के घर"। ई देवालयम् भगवान विष्णु के अरपित बा। ई देवालये भगवान विष्णु भगवान अनन्त के रूप में पुजाले। देवालय के वास्तुकला चेरा शैली आ द्रविड शैली के  के जटिल संलयन के उत्कृष्ट नमूना बा, जवना में ऊँच देवाल आ 16वा सदी के गोपुरम् बा।
निब्बान
निब्बान (संस्कृत मे निर्वाण; माने: नीबारन) सांसारिक मन के गतिविधि आ एकरे संबंधित दुख सभ के "उड़ावल" भा "बुतावल" हवे। निब्बान एगो बौद्ध मार्ग के लक्ष्य हवे, जेह मे सांसारिक दुक्ख आ संसार मे फेर से जनम लेला से मुक्ति बात कइल जाला। निब्बान चारि गो आर्य सत्य (पालि: चत्तारि अरियासच्चानी) सभ मे से तीसरका सांच हऽ जे "दुक्ख के नीबारन" पऽ बात करेला।
कवितावली
कवितावली मध्यकाल के हिंदी कबी गोस्वामी तुलसीदास के रचना हवे। ई एक किसिम के संग्रह-काव्य चाहे मुक्तक काव्य या निर्बंध काव्य हवे जेह में मुख्य रूप से हिंदू देवता श्री राम के कथा चार किसिम के छंद सभ, सवैया कवित्त, छप्पय, आ झूलना छंद सभ में रचल गइल बा। हिंदी आ अवधी के कबी होखे के बावजूद तुलसीदास के ई रचना साहित्यिक ब्रजभाषा में हवे। शैली आ छंद-बिधान के देख के ई अनुमान लगावल जाला कि एकर रचना एक बेर में ना भइल बलुक समय-समय पर एह छंद सभके रचना तुलसीदास लगातार कइलें आ बाद में इनहन के संग्रह भइल। इहो अनुमान लगावल जाला कि ई तुलसीदास के सभसे परसिद्ध रचना रामचरितमानस के बाद के हवे आ कबी के प्रौढ़ अवस्था के रचना हवे।
कवितावली में, रामचरित मानसे के नियर सात गो खंड हवें। कयास लगावल जाला कि एह में छह गो के संकलन के रूपरेखा तुलसीदास के बनावल हवे आ सातवाँ खंड बाद में केहू दूसर तुलसी भक्त संकलित कइल हवे। कुछ छंद सभ के प्रमाणित रूप से तुलसी के नाहिंयो मानल जाला।
हरसिंगार
हरसिंगार (बैज्ञानिक नाँव: Nyctanthes arbor-tristis) एक किसिम के फूल वाला पौधा हवे जे भारतीय उपमहादीप (दक्खिन एशिया) आ दक्खिन-पुरुब एशिया के मूल पौधा हवे। बैज्ञानिक बर्गीकरण में ई ओलिआसिआइ परिवार के निक्टेंथीस़ जाति में आवे ला जेह में एकरे अलावा खाली भर एऽगो अउरी प्रजाति बाटे जे थाइलैंड के मूल पौधा हवे।
ई झाँग नियर चाहे छोट पेड़ नियर होला जे 10 मीटर (33 फीट) तक ले ऊँच हो सके ला। आमतौर पर एह पौधा में बरसात के सीजन बाद शरद रितु में फूल फुलालें। फूल संतरहवा रंग के डंडी वाला आ उज्जर रंग के होलें, साइज छोट होला, महक बहुत होले आ साँझ बेरा फुलालें आ सबेरे झर जालें। फल के साइज लगभग 2 सेंटीमीटर डायामीटर के होला जे एकदम चापत होला आ एकरे खोल में दू हिस्सा होलें जिन्हाना में एकहक ठो बीया होला।
नाँव
हरसिंगार (भोजपुरी उच्चारण: हर्सिंङार चाहे हरसीँगार) में हर के माने देवता शिव जी होला जिनके सिंगार के रूप में एकरा के चढ़ावे के मान्यता हिंदू धरम में बा। ई नाँव खास तौर पर भोजपुरी आ मैथिली संस्कृति के इलाका में इस्तेमाल होला।
आम तौर पर भारत में एकरा के पारिजात के नाँव से जानल जाला जेकरा साथे कई हिंदू कथा (मिथक) जुड़ल बाने। ई स्वर्ग के फूल मानल जाला जेकरा के श्रीकृष्ण स्वर्ग से उखारि के धरती पर ले अइलें।
भोजपुरी इलाका में एह पेड़ के सिंहेड़ा के नाँव से भी जानल जाला। कुछ जगह हेंगड़ा के नाँव से भी बोलावल जाला।
बैज्ञानिक नाँव में निक्टेंथीस़ जाति के नाँव हवे आ अर्बोर (पेड़) आ ट्राइस्टिस (दुःख) के मिला के कुल मतलब लगभग ''दुःख के पेड़" होला। शाइद ई नाँव सबेरे एकरे फूल के टपटप झरे के कारन रखल गइल हवे।
मोर दैन फ्रेंड्स
"मोर दन फ्रेंड्स" (अंग्रेजी: More Than Friends; माने: संघाति से बेसी) रोमानियाई गायिका इन्ना के तीसरका स्टूडियो एल्बम पार्टी नेवर एंड्स (2013) के एगो गीत हऽ। एकरा 23 जनवरी 2013 के रोटन रिलीज कइलस। एह गीत के लेखक जस्टिन फ्रैंक्स, थॉमस ट्रोल्सन आ टियर्स पर्सन बाड़न लोग आ प्रोडक्शन डीजे फ्रैंक ई के कइल हऽ। संगीत के हिसाब से "मोर दन फ्रेंड्स" एगो हाउस आ लैटिन गीत हवे जे अपना इंस्ट्रूमेंटेशन में अकॉर्डियन के इस्तेमाल करेला।
ओभर
क्रिकेट मे, ओभर (अंग्रेजी: Over; माने: खतम) पिच के एक ओरि से से दुसरका ओरि, बल्लेबाजी करे वला खिलाड़ी लगे छव गो सही गेना बिगला पऽ होला।
थियरी
थियरी (theory) कौनों किसिम चीज के बारे में तार्किक, मने की तर्क-बितर्क आधारित, एब्स्ट्रैक्ट चिंतन आ अइसन सोच-बिचार के परिणाम ह। थियरी बैज्ञानिक किसिम के हो सके ला भले एकर बिसय कौनों किसिम के आधुनिक बिज्ञान के शाखा के बिसय न होखे। एकर मूल अरथ ब्यापक रहल हालाँकि, अब वर्तमान समय में आधुनिक बिज्ञान में बैज्ञानिक थियरी के अर्थ बैज्ञानिक बिधि के कसौटी के आधार पर लिहल जाला।
बिहार के बिधानसभा क्षेत्रन के सूची
बिहार बिधानसभा मे अबही 243 गो सदस्य बाड़न लोग जेमे हर केहू एगो बिधानसभा क्षेत्र से चुना के आवेलन।
बिहार बिधानसभा के गठन 1937 मे भइल रहे, ओह घड़ी एमे 155 सदस्य लोग रहत रहे। भारत के संबिधान मे लिखल प्रावधानन के अनुसार राज्य मे पहिलका आम चुनाव 1952 मे भइल। विधानसभा मे सदस्यता के कुल संख्या 331 रहे, जेमे एक नामितो सदस्य शामिल रहे। डॉ श्रीकृष्ण सिंह सदन के पहिलका नेता आ मुख्यमंत्री बनलें आ डॉ अनुग्रह नारायण सिन्हा विधानसभा के पहिलका उपनेता चुनइलें आ राज्य के पहिलका उपमुख्यमंत्री बनलें। दूसरका आम चुनाव के घड़ी एकरा घटाइ के 318 कइ दिहल गइल। 1977 मे, बिहार विधानसभा के निर्वाचित सदस्यन की कुल संख्या 318 से बढ़ाइ के 324 कइ दिहल गइल। झारखंड के अलग राज्य बनला के चलते, संसद मे एगो अधिनियम, बिहार पुनर्गठन अधिनियम से, साल 2000 से, बिहार के बिधानसभा के सीतन के 325 से घटाइ के 243 कइ दिहल गइल।
बिहार के बिधानसभा क्षेत्र सभ
बिहार के बिधानसभा क्षेत्रन के सूची नीचे दिहल बा:
नील डेल्टा
नील नदी के डेल्टा चाहे नील डेल्टा (Nile Delta) अफिरका महादीप के मिस्र देस के उत्तरी आ निचला हिस्सा में नील नदी द्वारा बनावल डेल्टा हवे जहाँ ई नदी कइयन ठे धारा सब में छितरा जाले आ भूमध्य सागर में गिरे ले। ई दुनियाँ के कुछ सबसे बड़हन डेल्टा में गिनल जाला जेकर बिस्तार पच्छिम में सिकंदरिया (अलेक्जेंड्रिया) से ले के पूरुब में स्वेज नहर के उत्तरी मुहाना पर मौजूद पोर्ट सईद ले बाटे।
एह तरीका से एकर पूरुब-पच्छिम के बिस्तार, भूमध्य सागर के किनारा के रूप में 240 km बा आ एकर उत्तर-दक्खिन के लंबाई करीबन 160 km बाटे ई क्षेत्र खेती के मामिला में बहुत धनी इलाका हवे। ई लगभग तिकोना आकृति के हवे आ एही के नाँव पर नदी के मुहाना पर बने वाला थलरूप डेल्टा के नाँवे रखल गइल हवे। एह डेल्टाई इलाका के सुरुआत मिस्र के परसिद्ध शहर काहिरा से कुछ नीचे (उत्तर) के बाद होखे ला।
टी-20 अंतराष्ट्रीय
टी-20 अंतराष्ट्रीय (अंग्रेजी: Twenty20 International) क्रिकेट के एगो रूप हवे, ई अंतराष्ट्रीय क्रिकेट परिसद (ICC) के दू गो इंटरनेशनल सदस्य लोग के बीच खेलल जाला, एह मे हर टीम के बेसी से बेसी बीस ओभर खेले के रहेला। एह मैचन के टॉप क्लास के दर्जा दिहल गइल बा आ ई सबले अधिका टी-20 मानक बा। ई खेल ट्वेन्टी20 क्रिकेट के नियम से खेलल जाला। 2005 मे फॉर्मेट के सुरुआत भइल, टी-20 अंतराष्ट्रीय के दरजा खाली पूरा सदस्य आ कुछ एसोसिएट सदस्य टीम के मिलल रहे। बाकिर, अप्रैल 2018 मे आईसीसी घोषणा कइलस कि ऊ 1 जनवरी 2019 से अपना सगरी 105 सदस्य लोग के टी20आई के दरजा दे दी।
एमएसपी
ई दाम खेती में लागे वाली लागत से कम-से-कम डेढ़ गुना होखे ले। हालाँकि, एह दाम पर खरीद सरकारी खरीद होला, अक्सरहा किसान लोग के एकरा से कम दाम पर गैर-सरकारी एजेंट सभ के चाहे मंडी आ बजार में आपन फसल बेचे के पड़े ला। मतलब ई की की सरकार के एगो नीति भर हवे कौनों कानून ना हवे कि एकरा से कम दाम पर फसल के खरीद करे से मंडी आ एजेंट सभ के रोकल जा सके।
पार्टी नेवर एंड्स
पार्टी नेवर एंड्स (अंग्रेजी: Party Never Ends; माने: पार्टी कबो ना ओराला) रोमानियाई गवइआ इन्ना के गावल तीसरका स्टूडियो एल्बम हवे जेकरा 4 मार्च 2013 के रोटन रिलीज कइलस। गवइआ लोग एह रिकार्ड पऽ कए गो निर्माता लोग साथे मिल के काम कइले बा, जिनहन मे डीजे फ्रैंक, ऑरेंज फैक्ट्री, स्टीव मैक, लुकास सेकंड, डीजे स्मैश आ प्ले एंड विन रहलें। पार्टी नेवर एंड्स के डांस म्यूजिक आ एकर उपबिधा सभ के नजिक आवे वाला बतावल गइल बा, जे लैटिन, हिप हॉप आ हाउस से ले के इलेक्ट्रोपॉप, सालसा आ डबस्टेप से परभावित बा। टाइम्स ऑफ इंडिया एह एल्बम पऽ मिश्रित समीक्षा दिहलस; कुछ ट्रैक के तारीफ करत घरी कुछ ट्रैक के पारयोग्य भा औसत दर्जा के मानल गइल।
कल्याणी
कल्याणी (Kalyani) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार कल्याणी के कुल शहरी जनसंख्या 1,00,575 बाटे आ आसपास के उपशहरी इलाका के मिला लिहल जाय तब कुल जनसंख्या 1,00,575 बा। जनसंख्या के हिसाब से ई भारत के 493वाँ शहर बाटे। जनगणना आँकड़ा के मोताबिक एह शहर में लिंगानुपात 983 आ साक्षरता के दर 87.9% बाटे।
अंतर्राष्ट्रीय दिवस यूनेस्को
यूनेस्को में मनावल जाए वाला बिस्व दिवस भा अंतर्राष्ट्रीय दिवस साल में बिबिध समय पर मनावल जाए वाला दिवस हवें जिनहन के संयुक्त राष्ट्र महासभा द्वारा "मानव जीवन आ इतिहास के महत्वपूर्ण पहलू सभ के" चिन्हित करे आ इयाद करे खातिर निर्धारित कइल गइल बा।
क्रिकेट के पिच
क्रिकेट के खेला मे, पिच मैदान के बीचे के पट्टी के कहल जाला जेकरा दुन्नो ओरी बिकेट होला। ई 22 गज (20.12 मीटर) लाम आ 10 फीट (3.05 मीटर) चाकर होला। सतह पाटल होला आ कबो कबो एह पऽ छोट छोट घाँस होला, बाकी ई सूखलो सकेला जेह मे घाँस ना होखे चाहे कबो कबो (जवन उँच स्तर के क्रिकेट मे बहुत कम देखल जाला), कौनो कृत्रिम सामग्री से बनल हो सकेला। क्रिकेट मैच घड़ी कवनो खास परिस्थिति के छोड़ के पिच के मरम्मत भा ना होला - ए ह से एकर हालत बदल जाला, जइसे कि खेल के पहिला ओभर मे पिच पर घास होला बाकिर बिसवा ले गायब हो जाला।
ब्रेकिंग न्यूज़
ब्रेकिंग न्यूज़ अइसन तत्काल में मिलल जरूरी खबर चाहे समाचार हवे जेकरा देखावे सुनावे खाती प्रसारण कइल जा रहल प्रोग्राम के रोक के एह नया तत्काल वाली खबर के प्रसारित करे के पड़े। आमतौर पर खबर के प्रसारण करे वाला मीडिया जइसे कि टीवी आ रेडियो पर प्रोग्राम के पहिले से निश्चित समय आ बिसय होला जेह में आम खबर चाहे चरचा-परिचर्चा या फिर कौनों स्टोरी देखावे के टाइम पहिले से घोषित होला। ओह पहिले से निश्चित प्रोग्राम के प्रसारण के अगर कौनों नया आ तत्काल में मिल रहल खबर के आ जाए के कारण रोक के नवकी खबर देखावे-सुनावे के पड़े तब ई नवकी खबर "ब्रेकिंग न्यूज" के नाँव से जानल जाला।
आमतौर पर ब्रेकिंग न्यूज में जानकारी बहुत कम होला आ बात के पूरा बिबरन ना मौजूद होला, हालाँकि घटना के महत्व के चलते एकरा के तुरंते देखावे-सुनावे के पड़े ला, एह दौरान एह नया खबर के प्रसारण के चालू रहत समय अउरियो जानकारी मिल सके ला जेकरा के तुरंते अपडेट करे के पड़ सके ला।
एह शब्द के इस्तेमाल के बैधता पर भी हाल में कई गो मुद्दा उठावल गइल बा। जइसे की एकर अति-उपयोग कइल मीडिया के बिजनेस स्ट्रेटजी हो सके ला। कई बेर आम प्रोग्राम में पहिले से तय समय के साथे पहिले से मालुम खबर के भी "ब्रेकिंग न्यूज" कहि के देखावल-सुनावल जा रहल बा।
कमला हैरिस
कमला देवी हैरिस (जनम 20 अक्टूबर 1964) एगो अमेरिकी राजनीतिक नेता आ वकील बाड़ी आ वर्तमान में 2017 से कैलिफोर्निया से सीनेटर बाड़ी। एकरे पहिले हैरिस सैन फ्रांसिस्को आ कैलिफोर्निया खाती एटार्नी जनरल रह चुकल बाड़ी।
मानल जा रहल बा कि 2020 के चुनाव में ई डेमोक्रेटिक पार्टी के ओर से वाइस प्रेसिडेंट पद खाती चुनाव लड़िहें।
पवन सिंह
पवन सिंह भारत के भोजपुरी गायक अउरी अभिनेता बाडन. इ आरा, बिहार, भारत में जन्म लेलेे रहले. इ अपना अभिनय के खाती कुछ पुरस्कार भी जीतले बाड़े, जेमे दू गो अंतरास्ट्रीय भोजपुरी फिलिम पुरस्कार अउर दादा साहेब फाल्के फिलिम फाउंडेशन पुरस्कार सामिल बा, इ भोजपुरी फिल्म में सबसे ज्यादा कमाई करे वाला अभिनेता बाड़न, इ अपन अभिनय के शुरुआत रंगली चुनरिया तोहरे नाम (2014) से शुरू कइले।
कैरियर
सिंह भोजपुरी पॉप एल्बम में मुख्य गायक के रूप में काम कइले बाड़न। इंकर पहिलका एल्बम ओढनिया वालीे रहे जवन 1997 में रिलीज़ भइल। 2004 में रंगली चुनरिया तोहरे नाम से फिलिम में अभिनेता के रूप में पहिलका बेरी अइलन। 2008 में सिंह लॉलीपॉप लागेलु एल्बम निकालले, जवन कुल्ह दुनिया में तहलका मचइलस। 2016 में इहांके अंतरास्ट्रीय भोजपुरी फिल्म अवार्ड्स में सबसे नीमन मरद गायक के पुरस्कार से सम्मानित कईल गइल।
2020 में, इ आपन हिंदी डेब्यू कइलन "कमरिया हिला रही है" गाना ले जेकरा में इनका जरे अमरीकी नचनिया अउरी अभिनेत्री लॉरेन गोटिलेब रहली।
रूस के यूक्रेन पर हमला, 2022
24 फरवरी 2022 के रूस द्वारा यूक्रेन पर बड़हन पैमाना पर हमला क दिहल गइल जे लमहर समय से चलत आ रहल रूस-यूक्रेन युद्ध के एगो बड़ पैमाना के घटना बाटे। एह हमला के तइयारी रूस द्वारा 2021 के सुरुआते में एह इलाका में सेना एकट्ठा करे से सुरू भइल; रूस के मांग रहल कि यूक्रेन के नाटो में मत सामिल कइल जाय। हमला करे के ठीक पहिले रूस द्वारा खुद-घोषित दू गो इलाका दोनेत्स्क पीपल्स रिपब्लिक आ लोहान्स्क पीपल्स रिपब्लिक के मान्यता दे दिहल गइल। एकरा बाद डोनबास इलाका में रूस के सेना हमला सुरू क दिहलस।
प्रतिक्रिया
यूनाइटेड नेशंस के सेक्रेटरी जनरल एंटानियो गुटरेस रूस से आग्रह कइलें कि तत्काल हमला के रोक दिहल जाय, फ्रांस के आ अमेरिका के राजदूत लोग घोषणा कइल कि यूनाइटेड नेशंस के सिक्योरिटी काउंसिल (सुरक्षा परिषद) में प्रस्ताव ले आइल जाई। यूनाइटेड किंगडम, अमेरिका, कनाडा आ यूरोपियन युनियन एह हमला केबिना उकसावा के कइल हमला आ अनियाव भरल बतवले बाड़ें आ घोषणा कइले बाड़ें की रूस के खिलाफ कठोर प्रतिबंध लगावल जाई। फ्रांस, स्पेन, जापान, इटली, नार्वे, आ जॉर्जिया एकर निंदा कइले बाड़ें।
परसिया
परसिया भारत के बिहार राज्य के अन्तर्गत मगध मण्डल के औरंगाबाद जिला का एगो गाँव हऽ।
बीसीसीआई
भारतीय क्रिकेट नियंत्रण बोर्ड, चाहे बीसीसीआई भारत में क्रिकेट क राष्ट्रीय शासकीय समुदाय हव। एकर मुख्यालय मुंबई के वानखेड़े स्टेडियम के लगे क्रिकेट केंद्र में हव। बीसीसीआई दुनिया क सभसे अमीर क्रिकेट गवर्निंग बॉडी हव आऊर क्रिकेट ऑस्ट्रेलिया, इंग्लैंड एंड वेल्स क्रिकेट बोर्ड के साथे अंतर्राष्ट्रीय क्रिकेट के "बिग थ्री" के हिस्सा हव। बीसीसीआई क अध्यक्ष ए समय रोजर बिन्नी आऊर सचिव जय शाह बाड़ें।
दतिया
दतिया (Datia) भारत के मध्य प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार दतिया के कुल शहरी जनसंख्या 100284 बाटे आ आसपास के उपशहरी इलाका के मिला लिहल जाय तब कुल जनसंख्या 100284 बा। जनसंख्या के हिसाब से ई भारत के 495वाँ शहर बाटे। जनगणना आँकड़ा के मोताबिक एह शहर में लिंगानुपात 900 आ साक्षरता के दर 80.56% बाटे।
गंगटोक
जनसांख्यिकी
साल 2011 के जनगणना अनुसार गङ्गटोक के कुल शहरी जनसंख्या 1,00,286 बाटे आ आसपास के उपशहरी इलाका के मिला लिहल जाय तब कुल जनसंख्या 1,00,286 बा। जनसंख्या के हिसाब से ई भारत के 494वाँ शहर बाटे। जनगणना आँकड़ा के मोताबिक एह शहर में लिंगानुपात 912 आ साक्षरता के दर 89.33% बाटे।
क्रिकेट के मैदान
क्रिकेट के मैदान एगो बड़हन घास के मैदान होला जवना मे क्रिकेट खेलल जाला। अइसे तऽ ई अकार में अंडाकार होला, तबो एकरा मे बिसाल बिबिधता होला: कवनो कवनो पूरा गोल होला, कवनो-कवनो अंडाकार आ कवनो-कवनो एकदम अनियमित अकार के होला जिनहन मे समरूपता बहुत कम भा ना होला – बाकी इनहन के सीमा पूरा तरीका से घुमावदार होखी, लगभग बिना अपवाद के। एह मैदान मे कौनो निश्चित नाप नइखे बाकी जादे कऽ के एकर व्यास पुरुष क्रिकेट खातिर 450 फीट (137 मीटर) से 500 फीट (150 मीटर) के बीचे बदलत रहेला, आ महिला क्रिकेट खातिर 360 फीट (110 मीटर) से 420 फीट (130 मीटर) के बीच बदलत रहेला। प्रमुख खेल सभ मे (गोल्फ, ऑस्ट्रेलियाई नियम फुटबॉल आ बेसबॉल के साथ) क्रिकेट असामान्य बाटे काहें से कि एकरा मे मैदान ला कौनो आधिकारिक नियम नइखे। बेसी कऽ के मैदान जहवां ओराला ओहिजा रसरी से घेर दिहल जाला आ ओकरा के बाउन्ड्री (माने: सिवान) कहल जाला।
आर्कियोलॉजी
आर्कियोलॉजी (archaeology) पुराना समय के मनुष्य जीवन आ कामकाज वाली बचल भौतिक चीजन के बैज्ञानिक अध्ययन हवे। एह भौतिक चीज सभ में इतिहासी समय के छोट-छोट औजार, हथियार से ले के बड़हन मशीन, आम घरेलू इस्तेमाल के चीज, घर, भवन आ बिल्डिंग नियर सगरी चीजन के अध्ययन कइल जाला आ उनहन के समय निर्धारण आ उनहन के बनावट के आधार पर ओह जमाना के मनुष्यन के सभ्यता-संस्कृति के बारे में जानकारी हासिल कइल जाला। एह तरीका से ई बिज्ञान के अइसन शाखा हवे जे पुरान इतिहासी महत्व के बचल भौतिक चीजन के अध्ययन से ओह जमाना के इतिहास के बारे में जारकारी हासिल करे ला।
एह बिज्ञान के अध्ययन करे वाला आ अइसन किसिम के बैज्ञानिक अध्ययन करे वाला लोगन के आर्कियोलॉजिस्ट कहल जाला। हिंदी में एह बिज्ञान के पुरातत्वशास्त्र चाहे पुरातत्व बिज्ञान कहल जाला आ एकरे बैज्ञानिक लोगन के पुरातत्वशास्त्री, पुरातत्ववेत्ता चाहे पुरातत्व वैज्ञानिक कहल जाला।
अइसन जगह जहाँ से पुराना जमाना के अइसन महत्व वाली चीज मिलें, आर्कियोलॉजिकल साइट कहालीं।
लड्डू
लड्डू एक किसिम के भारतीय मिठाई हवे। ई गोल-गोल मिठाई आमतौर प बेसन, बेसन के बुनिया (बूँदी) आ अउरी कई चीज के बनावल जाला। कई बेर ई आटा, सूजी आ गोंद के भी बनावल जा सके ला। सामग्री आ बनावे के बिधी के आधार पर लड्डू बहुते किसिम के हो सके लें। एकर उत्पत्ती के अस्थान भारतीय उपमहादीप मानल जाला।
लड्डू के इस्तेमाल पूजा-पाठ में परसाद के रूप में, कौनो कार-परोज में परोसे खातिर, एक दुसरे के गिफ्ट देवे खातिर चाहे कौनों खुसी के मोका पर परिचित लोगन के बाँटे खातिर होला।
स्पीति
स्पीति (भोटी भाषा में एकर उच्चारण पिति होखे ला), चाहे स्पीती घाटी, हिमालय के एगो ऊँच-ऊँचाई वाला इलाका हवे जे उत्तरी भारत के हिमाचल प्रदेश राज्य के उत्तर-पूरुब हिस्सा में स्थित बा। "स्पिति" नाँव के मतलब होला "मध्य भूमि", यानी तिब्बत आ भारत के बीचोबीच के जमीन। स्पीति में मुख्य रूप से स्पीति नदी के घाटी, आ अउरियो कई गो नदी सभ के घाटी सभ के सामिल कइल जाला जे स्पीति नदी में आपन पानी छोड़े लीं। स्पीति में कुछ प्रमुख साइड-घाटी सभ में पिन घाटी आ लिंगटी घाटी बाड़ी सऽ। स्पीति के पूरुब में तिब्बत, उत्तर में लद्दाख, पच्छिम आ दक्खिन-पच्छिम में लाहुल, दक्खिन में कुल्लू आ दक्खिन-पूरुब में किन्नौर बाड़ें। स्पीति में ठंडा रेगिस्तान (कोल्ड डेजर्ट) वाला माहौल बाटे। घाटी आ एकरे आसपास के इलाका भारत के सभसे कम आबादी वाला इलाका सभ में गिनल जालें। भोटी भाषा बोले वाली स्थानीय आबादी तिब्बती बौद्ध धर्म के माने ले।
परंपरागत रूप से खेती रोजी-रोटी खातिर रहे, बाकी पिछला कुछ दशक में ई नकदी के फसल के खेती में बदल रहल बा। स्पीति ट्रेकिंग, पर्वतारोहण आ रोमांच पर्यटन खातिर एगो पापुलर डेस्टिनेशन हवे। शीतकालीन खेलन के पॉपुलरिटी एहिजे बढ़ रहल बा।
भूगोल
स्पीति घाटी दक्खिन-पुरुब में किन्नौर में सतलज नदी से उत्तर-पच्छिम में कुंजुम रेंज से खाब के बीच में स्थित बा। स्पीति नदी के उत्पत्ती 20,073 ft के ऊँचाई पर 'के-111' चोटी से होखे ला। तक्त्सी सहायक नदी नोगपो-टोपको कुंजुम ला के लगे ग्लेशियर से निकले ले। 150 किमी के बाद, स्पीति खब के लगे सतलुज में मिल जाले। पिन, लिंगटी आ पराचू के प्रमुख सहायक नदी बाड़ीं। स्पीति नदी के थाला लगभग 6,300 km2 बा। मुख्य हिमालयी श्रृंखला के बरखा के छाया में बसल स्पीति के दक्खिन-पच्छिम के मानसून से कवनो फायदा ना होला जेकरा चलते भारत के अधिकतर हिस्सा में जून से सितंबर ले व्यापक बरखा होला। ग्लेशियर के पिघले के कारण ई नदी गर्मी के अंत में चरम डिस्चार्ज पहुँचे ले।
स्पीति घाटी के दू गो अलग-अलग हिस्सा बाड़ें। लोसर से लिंगटी ले ऊपरी घाटी में नदी के बहुत चौड़ा नदी के तल में धारा कई हिस्सन में बँट के बहे ले हालाँकि पानी के चैनल सकेते होला।  घाटी के तल पर प्राचीन तलछटी जमाव बाड़ें आ साइड सभ में बिसाल स्क्री ढलान बाड़ें। निचला घाटी लिंगटी से खब ले बिस्तार लिहले बाटे। इहाँ घुमावदार नदी में गहिराह घुसल चैनल आ गॉर्ज लगभग 10-130 m मीटर गहिर तलछटी जमा आ बेडरॉक में नीचे घुसल बाड़ें। सहायक नदी आ अउरी धारा सभ समकोण पर जुड़े लीं, ई पिछला कुछ लाख साल में भइल नियोटेक्टोनिक गतिविधि के संकेत देला।
स्पीति नदी आ एकरे कई गो सहायक नदियन के दुनों ओर खड़ा पहाड़ बहुत ऊँच ऊँचाई वाला बाड़ें। पूर्वोत्तर के पारंग श्रेणी में सभसे ऊँच चोटी के ऊँचाई 23,064 ft बाटे आ दक्खिन-पच्छिम ओर, 21,646 ft पर मनीरंग चोटी बा। पहाड़ बंजर बाड़ें आ कुछ गाँव सभ में कुछ ठूंठ विलो आ बिखराइल पेड़ सभ के छोड़ के बहुत हद तक पेड़ से रहित बाड़ें। स्पीति नदी आ एकर सहायक नदी के किनारे मुख्य बस्ती काजा आ ताबो बाड़ी स।
नागदा
नागदा (Nagda) भारत के मध्य प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार नागदा के कुल शहरी जनसंख्या 100039 बाटे आ आसपास के उपशहरी इलाका के मिला लिहल जाय तब कुल जनसंख्या 100039 बा। जनसंख्या के हिसाब से ई भारत के 496वाँ शहर बाटे। जनगणना आँकड़ा के मोताबिक एह शहर में लिंगानुपात 947 आ साक्षरता के दर 80.71% बाटे।
2020 के संयुक्त राज्य अमेरिका के राष्ट्रपति चुनाव
2020 के संयुक्त राज्य अमेरिका के राष्ट्रपति चुनाव चार-चार बरिस प होखे वला 59वा ओहिजा के राष्ट्रपति चुनाव रहे। डेमोक्रेटिक पार्टी के देने से रहल पूर्व उपराष्ट्रपति जो बाइडन आ कैलिफोर्निया के कमला हैरिस, रिपब्लिकन पार्टी के राष्ट्रपति डोनाल्ड ट्रंप आ उपराष्ट्रपति माइक पेंस के हराइ के अपने राष्ट्रपति आ उपराष्ट्रपति बनल लोग।
कोव
कोव (cove) समुंद्री किनारे पर छोटहन थलरूप हवे जहाँ समुंद्र के पानी कुछ दूर ले किनारे के हिस्सा में घुसल होखे ला। एह तरीका से ई इनलेट सभ के एगो किसिम हवे जे छोट खाड़ी नियर देखलाई पड़े लें। ई अक्सरहा गोलाई लिहले आकृति के होखे लें आ कौनों बड़हन खाड़ी के भीतरी किनारा पर भी हो सके लें।
इनहन के उत्पत्ती डिफरेंशियल इरोजन से होखे ला; मने कि अइसन खरोह जेह में किनारे के कड़ेर चट्टान के पाछे के नरम चट्टान के कटाव बेसी होखे।
किरिबाती
किरिबाती (Kiribati) बिचला प्रशांत महासागर के माइक्रोनेशिया में एगो रिपब्लिक देस बा। एह देस के परमानेंट जनसंख्या 1,10,000 से तनिका बेसी बा (2015 में) आ आधा से बेसी लोग तारवा एटॉल पर निवास करे ला। एह संप्रभु रिपब्लिक में कुल 32 गो एटौल आ मूँगा दीप बाड़ें आ एक ठो उतिराइल मूँगा दीप बनाबा बाटे। एह सगरी दीप सभ के सड़मेड़ रकबा 800 वर्ग किलोमीटर (310 वर्गमील) बाटे आ ई समुंद्र में लगभग 35 लाख वर्ग किलोमीटर के दायरा में छितराइल बाने। इनहन के एह छितराव में भूमध्यरेखा भी आ जाले आ 180 डिग्री देशांतर भी आ जाइत अगर एकरा के एह जगह पर दाहिने ओर मोड़ के न गुजारल जाइत (अहिजा ई मोड़ के लगभग 150 डिग्री पच्छिमी के लगे से गुजरे ले)। एह लाइन के मोड़े के कारन किरिबाती के लाइन दीप के समय किरिबाती के समय के साथे-साथ रहे ला। किरिबाती के सभसे पूरबी दीप. दक्खिनी लाइन दीप जे हवाई के दक्खिन में बा दुनिया में सभसे आगे वाली टाइम जोन यूटीसी+14 में पड़े ला।
सीजी 4
सीजी 4 जेकरा के आमतौर प गॉड्स हैंड के नाँव से जानल जाला, एगो तारा-निर्माण इलाका हवे। ई आकास में पपिस तारामंडल में देख्लाई पड़े ला आ पृथ्वी से करीबन 1300 ly के दूरी पर बा।
किरिबाती
किरिबाती के साल 1979 में यूनाइटेड किंगडम से आजादी मिलल आ एकर राजधानी आ सभसे बड़ नगर दक्खिनी तारवा बाटे। एह शहर में कई गो छोट दीप (आइलेट) सामिल बाने आ ई आपस में काजवे द्वारा जुड़ल बाने। ई राजधानी इलाका तारवा एटॉल के लगभग आधा हिस्सा पर बिस्तार लिहले बाटे।
किरिबाती कॉमनवेल्थ ऑफ नेशंस, इंटरनेशनल मोनेटरी फंड (आइएमएफ) आ बिस्व बैंक के सदस्य देस हवे आ एकरा के यूनाइटेड नेशंस के फुल मेंबरशिप साल 1999 में मिलल।
बांसवाड़ा
बांसवाड़ा (Banswara) भारत के राजस्थान राज्य में एक ठो शहर बा।
बाबा राघवदास मेडिकल कालेज, गोरखपुर
बाबा राघवदास मेडिकल कालेज, गोरखपुर भारतीय राज्य उत्तर प्रदेश के गोरखपुर शहर में एगो मेडिकल कॉलेज बाटे। ई मेडिकल कालेज गोरखपुर युनिवर्सिटी से संबद्ध हवे आ उत्तर प्रदेश के राज्य सरकार द्वारा चलावल जाला। एकर अस्थापना 1969 में भइल रहे आ एह कॉलेज से जुड़ल नेहरू अस्पताल आसपास के एगो बहुत बड़हन इलाका खातिर अकेल तिसरा लेवल के रेफरल अस्पताल बाटे।
ई अस्पताल के रूप में, दिमागी बोखार (एनसेफेलाइटिस) के इलाज खाती बिसेस रूप से परसिद्ध बा जे एह इलाका के एगो बहुत आम बेमारी हवे जे मानसून के बाद के सीजन में अक्सरहा एह इलाका में मरी के रूप में फइले ला। 2017 में एह मरी के दौरान इहाँ अस्पताल में आक्सीजन के सप्लाई में कमी होखे के कारन बहुत सारा लड़िकन के जान गइल रहे जेकरा चलते ई अस्पताल खास चर्चा के बिसय बनल।
निबंध
निबंध (essay) आमतौर प कौनों बिसय बिसेस पर लिखल छोटहन साइज के साहित्यिक रचना होला जे बिश्लेषण आ इंटरप्रेटेशन प्रस्तुत करे ला बाकी बिसय प सीमित नजरिया से, लेखक के निजी बिचार के नियर लिखल जाला; बहुधा इस्कूल में बिद्यार्थी लोगन द्वारा कोर्स के हिस्सा के रूप में लिखल जाला; रिसर्च पेपर भा थीसिस से कम औपचारिक आ कम बेवस्थित तरीका से लिखल होला।
आमतौर पर निबंध के इस्तेमाल साहित्यिक समालोचना, राजनीतिक घोषणापत्र, सीखल तर्क, दैनिक जीवन के अवलोकन, संस्मरण आ लेखक के निजी चिंतन के प्रगट करे के रूप में कइल जाला। लगभग सगरी आधुनिक निबंध गद्य में लिखल जालें, बाकी छंद में लिखल रचना सभ के भी निबंध के नाँव दिहल गइल बा (जइसे कि अलेक्जेंडर पोप के एन एसे ऑन क्रिटिसिज्म आ एन एसे ऑन मैन)। जबकि संक्षिप्तता आमतौर पर निबंध के परिभाषित करे ले, जॉन लॉक के एन एसे कंसर्निंग ह्यूमन अंडरस्टैंडिंग आ थॉमस माल्थस के एन एसे ऑन द प्रिंसिपल ऑफ पॉपुलेशन नियर बड़हन रचना सभ एकर प्रतिउदाहरण बाड़ीं स।
कुछ देस सभ में (जइसे कि अमेरिका आ कनाडा में) निबंध औपचारिक शिक्षा के प्रमुख हिस्सा बन चुकल बा। माध्यमिक दर्जा (इंटरमीडिएट) के छात्रन के लिखे के निपुणता में सुधार खातिर ढाँचा में बन्हल निबंध फार्मेट सिखावल जाला; एडमिशन निबंध के इस्तेमाल अक्सर विश्वविद्यालय सभ द्वारा अप्लिकेशन करे वाला लोगन के चुने में कइल जाला आ मानविकी आ सामाजिक बिज्ञान में निबंध के इस्तेमाल अक्सर अंतिम परीक्षा के दौरान छात्र लोग के परफार्मेंस के आकलन करे के तरीका के रूप में कइल जाला।
"निबंध" के कांसेप्ट खाली भर लिखला से ऊपर उठ के अउरियो मीडिया तक पहुँचावल गइल बा। फिलिम निबंध अइसन फिलिम होखे लीं जिनहन में अक्सर डॉक्यूमेंट्री फिलिम बनावे के शैली के सामिल कइल जाला आ कौनों बिसय भा बिचार के बिकास पर ढेर फोकस कइल जाला। फोटोग्राफिक निबंध में कौनों बिसय के फोटो के लिंक कइल शृंखला के साथ सामिल कइल जाला जेह में पाठ भा कैप्शन भी जुड़ल हो सके ला।
डोजकॉइन
डोजकॉइन (कोड: DOGE, चिन्हा: Ð) सॉफ्टवेयर इंजिनियर बिली मार्कस आ जैक्सन पाल्मर के बनावल एगो क्रिप्टोकरेंसी हऽ।
जेट स्ट्रीम
जेट स्ट्रीम (jet stream) ऊपरी वायुमंडल में चले वाली बहुत तेज हवा के धारा हईं जे सकेत आ लहरदार रस्ता पर चले लीं। पृथिवी के ऊपरी वायुमंडल में साधारण तौर पर बहे वाली हवा सभ के जियोस्ट्राफिक हवा कहल जाला, इनहने के बहुत सकेत पट्टी के रूप में कंसंट्रेट हो के बहे वाला रूप जेट धारा हईं, जबकि ऊपरी हवा सभ के आम बहाव ध्रुवन के इर्द-गिर्द पछुआ लहरदार हवा के रूप में होखे ला जिनहन के रॉस्बी वेव कहल जाला। इहे हवा सभ जब बहुत सकेत, कम चौड़ाई आ बहुत कम मोटाई के बहुत तेज बहे वाली धारा के रूप में बहे लागे लीं तब इनहन के जेट स्ट्रीम कहल जाला। पृथिवी के अलावा कुछ अउरी ग्रहन के वायुमंडल में भी जेट स्ट्रीम सभ के अनुमान लगावल गइल बाटे।
पृथ्वी के वायुमंडल में जेट स्ट्रीम सभ के ऊँचाई लगभग ट्रोपोपॉज के लगे होखे ले। एह जेट स्ट्रीम सभ के मुख्य रूप से तीन किसिम में बाँटल गइल बा। ध्रुवीय फ्रंट जेट स्ट्रीम, उपोष्ण कटिबंधी (सबट्रॉपिकल) जेट स्ट्रीम, आ उष्णकटिबंधी पूरबी जेट स्ट्रीम।
जेट स्ट्रीम सभ साँप के चाल नियर लहरदार धारा में चले लीं, टूट के कई धारा के रूप से सके लीं, फिर से दुबारा जुड़ के एक धारा बन सके लीं आ इनहन के टूट के दूसर बनल धारा पहिली मूल धारा के बिपरीत दिसा में भी बह सके ला। ऊपरी वायुमंडल के ई हवा के धारा सभ जमीन के आसपास के मौसम के दसा के भरपूर तरीका से परभावित क सके लीं; खासतौर से चक्रवात सभ के बने आ उनहन के आगे बढ़े के रस्ता के परभावित करे में जेट स्ट्रीम सभ के बहुत योगदान होखे ला।
भारतीय मानसून पर जेट स्ट्रीम सभ के परभाव मानसून के बिस्फोट के रूप में देखल जाला जब हिमालय के दक्खिन में बहे वाली पछुआ जेट धारा उत्तर के ओर शिफ्ट होखे ले आ एकरे उत्तर भारत के ऊपर से गायब हो जाए के बाद अचानक मानसून के बरखा होखे सुरू होला। जाड़ा में पच्छिमी बिक्षोभ के रूप में आवे वाला उपोष्णकटिबंधी चक्रवात सभ के इहे पछुवा जेट परभावित करे लीं।
नेशनल हाइवे 24
नेशनल हाइवे 24 (NH-24) एगो भारतीय हाइवे बा। ई पूरा तरीका से उत्तर प्रदेश राज्य में पड़े ला आ उत्तर-दक्खिन दिसा में बाटे। ई हाइवे पुराना समय के NH-29 के कुछ हिस्सा आ NH-97 के विलय कइ के नवका नंबरिंग सिस्टम में बनावल गइल। एकर उत्तरी माथ भारत-नेपाल बाडर पर सोनौली बा आ दक्खिनी माथ बनारस के लगे सैयद राजा में बाटे। उत्तर से दक्खिन के क्रम में एह पर पड़े वाला प्रमुख जगह फरेंदा, गोरखपुर, कौड़ीराम, बड़हलगंज, दोहरीघाट, घोसी, मऊ, मरदह, गाजीपुर आ जमानिया बाड़ें।
जोशुआ बैसेट
जोशुआ बैसेट (अंग्रेजी: Joshua Bassett) एगो अमेरिका अभिनेता आ गायक बाड़ें।
हिमांत बिस्व सर्मा
हिमन्त बिश्व शर्मा  (जनम: 1 फरवरी 1969) एगो भारतीय राजनीतिज्ञ आ आसाम के मुख्यमंत्री हवन। ई जालूकबारी बिधानसभा से विधायको बाड़न। 2001 से 2015 ले ई भारतीय राष्ट्रीय काँग्रेस के विधायक रहन आ मई 2015 से भारतीय जनता पार्टी के विधायक हवन। ई पहिले भारतीय राष्ट्रीय काँग्रेस के सदस्य रहलन बाकिर 23 अगस्त 2015 के भारतीय जनता पार्टी मे चलि गइलन।
ललित निबंध
ललित निबंध साहित्यिक बिधा के रूप में, निबंध के एगो किसिम हवे, एह में बिचार आ तर्क के जगह प भाव-पक्ष प्रधान होला आ भाषा खासतौर से सहज, चलनसार शब्दावली वाली आ लालित्य वाली होखे ले; बहुधा लोक-शब्दावली के इस्तेमाल भी भरपूर होला। ई गद्य-गीत से` अलग होला, जे एक किसिम के कबिता लिखे के फारमेट हवे जहाँ कबिता पैराग्राफ के रूप में लिखाला। अंग्रेजी के लिरिक एसे (lyric essay), कबिता, निबंध आ संस्मरण बिधा सभ के मिलजुल (हाइब्रिड) के रूप में परिभाषित कइल गइल बा। ई तुलना में एगो नया बिधा हवे।
हिंदी साहित्य में ललित निबंध के सभसे पहिले प्रतिष्ठा दियावे वाला लेखक हजारी प्रसाद द्विवेदी के मानल जाला जिनकर अशोक के फूल, कुटज आ कल्पलता नियन संग्रह एह बिधा के सुरुआती परसिद्ध रचना हईं। द्विवेदी के बाद कुबेर नाथ राय, विद्यानिवास मिश्र, अज्ञेय, कृष्ण बिहारी मिश्र नियन लोग एह बिधा में रचना करे खातिर बिसेस रूप से जानल जाला। भोजपुरी में विवेकी राय एह बिधा के अगुआ रचनाकार रहलें।
अमचूर
अमचूर एगो मसाला होला जेकरा सुखल आम के कूट के बानवल जाला।
क्रिस वू
वू यी फान (Wu Yi Fan; जनम 6 नवंबर 1990) जिनका क्रिस वू (Kris Wu) के नाँव से जानल जाला, एगो चीनी-कनाडाई रैपर, सिंगर, एक्टर, रेकार्ड प्रोड्यूसर आ मॉडल बाड़ें। ई पहिले के दक्खिन कोरियाई बैंड "एक्सो" के सदस्य रह चुकल बाड़ें, जेकरा से ई 2014 में अलगा भइलें।
वू एगो सोलो (अकेल) एक्टर के रूप में चीन में जानल जालें आ बॉक्स ऑफिस पर कई गो नं 1 हिट दे चुकल बाड़ें। मिस्टर सिक्स (2015) आ जर्नी टू द वेस्ट: द डीमन्स स्ट्राइक बैक (2017) प्रमुख फिलिम बाड़ी स जे चाइना के अबतक ले के सभसे कमाऊ फिलिम सभ के लिस्ट में शामिल बाड़ीं। क्रिस वू आपन हॉलीवुड डेब्यू xXx: रिटर्न ऑफ जैन्डर केज से कइलें आ ई सुपरहिट फिलिम रहल।
डंपलिंग
भारतीय व्यंजन आ पकवान सभ में गोझिया, पिठिया, कचौड़ी, फरा (गोझा), समोसा, मोदक, आ भरुती (लिट्टी के एगो किसिम जेह में भरान भर के बनावल जाला) नियर बहुत सारा चीज गिनावल जा सके ला। चाइनीज पकवान सभ में मोमोज एही किसिम के पकवान हवे।
गुआंग्डोंग
गुआंग्डोंग चाहे गुआंगडोंग जेकरा पहिले कैंटन प्रांत चाहे क्वांग्टुंग कहल जाय, चीन देस के एगो समुंद्रतीरे के प्रांत बाटे। ई दक्खिन चीन में पड़े ला आ दक्खिन चीन सागर के उत्तरी माथ पर बाटे। एह प्रांत के राजधानी गुआंगज़ौ (कैंटन) शहर बाटे।
कपूरथला
कपूरथला (Kapurthala) भारत के पंजाब राज्य में एक ठो शहर बा।
जनसांख्यिकी
साल 2011 के जनगणना अनुसार कपूरथला के कुल शहरी जनसंख्या 98,916 बाटे आ आसपास के उपशहरी इलाका के मिला लिहल जाय तब कुल जनसंख्या 98,916 बा। जनसंख्या के हिसाब से ई भारत के 498वाँ शहर बाटे। जनगणना आँकड़ा के मोताबिक एह शहर में लिंगानुपात 839 आ साक्षरता के दर 85.08% बाटे।
भरुआ पकवान
भरुआ पकवान चाहे भरुआँ पकवान (stuffed food चाहे filled food) पकवान सभ के अइसन किसिम हवे जेह में कौनों खाए वाला मिक्सचर बना के ओकरा के एगो दुसरे खाए वाला खोल में भर के पकावल जाला। अंग्रेजी में इनहन के स्टफ्ड चाहे फिल्ड फ़ूड कहल जाला। भरल जाए वाला सामग्री के स्टफिंग चाहे फिलिंग कहल जाला। ई शाकाहारी आ माँसाहारी दुनों किसिम के व्यंजन हो सके लें आ भराँव के सामग्री चाहे जेह में भरल जा रहल होखे उहो, दुनों में से कौनों भी मांसाहारी चीज हो सके ला।
एडगर देल वाह्ल
एडगर देल वाह्ल (23 अगस्त 1867 – 9 मार्च 1948) बाल्टिक जर्मन के शिक्षक, गणितज्ञ आ भाषाविद रहलें। इनके सभसे परसिद्धि इंटरलिंग (जिनके जिनगी भर "पाश्चात्य" के नाँव से जानल जाला) के रचनाकार होखे खातिर बाटे, ई इंडो-यूरोपीय भाषा सभ पर आधारित प्रकृतिवादी निर्मित भाषा हवे जे सुरुआत में 1922 में प्रकाशित भइल।
प्रकाशन के बा
। । । । । । । । के बा। ।
पिपरा दीछित
पिपरा दीछित ( हिंदी :पिपरा दीक्षित ) उत्तर प्रदेश के देवरिया जिला में स्थित एगो गाँव ह। जेकर पोस्ट भी एही के नाम पर ह। इ भटनी बलाक के गाँव ह। इ सलेमपुर तहसील के गाँव ह। गाँवे में कइ मंदिर, डीह बाबा के स्थान अउर कइ धार्मिक स्थान बा। गाँवे के लगे ही गंडक नदी बहेला। गाँव में मुख रुप से हिंदी अउर भोजपुरी बोललजाला।
सबरीमला मंदिर
सबरीमला मंदिर भारतीय राज्य केरल में मौजूद पेरियार टाइगर रिजर्व में एगो हिंदू मंदिर बा। ई हिंदू धर्म के कुछ सभसे पबित्र मंदिर सभ में से एक मानल जाला। इहाँ तीर्थजतरा करे आवे वाला लोग के सालाना संख्या दुनिया में सबसे ढेर बा आ अनुमान बा कि लगभग 1.7 करोड़ से ले के 3 करोड़ लोग हर साल इहाँ आवे ला। कुछ अनुमान सभ के मोताबिक ई संख्या 5 करोड़ (50 मिलियन) तक भी बतावल जाले।मंदिर के मुख्य देवता भगवान अय्यपन हवें जिनके मान्यता अनुसार शिव आ विष्णु के बेटा बतावल जाला। सबरीमला में शैव, वैष्णव, शाक्त आ अउरी श्रमण परंपरा सभ के मेरवन आ आपसी सामंजस्य देखे के मिले ला।
मुख्य मंदिर एगो पहाड़ी के चोटी पर बनल बा आ एकरे चारों ओर अठारह गो पहाड़ी बाड़ी सऽ। इनहनों पर मंदिर बनल बाड़ें आ अउरी बिबिध कथा से जुड़ल मंदिर भी आसपास बाने। मंदिर आम जनता के दर्शन खाती साल में तीन गो अवसर पर खुले ला — मंडलपूजा, मकर संक्रांति आ मेष संक्रांति पर।
परंपरा अनुसार मंदिर में औरतन के परबेस बर्जित हवे, हालाँकि, छोट उमिर के लइकी आ बृद्धा औरत लोग के जाए दिहल जाला। केरल हाईकोर्ट अपना एगो फैसला में एह परंपरा के अइसहीं राखे के निर्णय दिहले रहल जबकि साल 2018 में भारत के सुप्रीम कोर्ट औरतन के मंदिर जाए देवे से मनाही के असंबैधानिक आ बिभेदकारी मानल।
बिश्केक
बिश्केक किर्गीजिस्तान देस के राजधानी शहर हवे।
बिहार पुलिस
बिहार पुलिस विभाग भारतीय राज्य बिहार खातिर एगो कायदा निर्वहनकारी संस्था बा। जेकर मुख्यालय पटना मे बा। बिहार पुलिस द्वारा सकारल शक्ति 1,11,000 जवानन के बा आ 2017 ले 77,000 पुलिस जवान ई विभाग में फरज निभावत बाड़े। बिहार पुलिस खातिर साल 2020-21 खातिर बार्सिक बजट अनुमान ₹10,021 करोड़ (1.3 अरब अमेरिकी डॉलर) बा, जवना में से ₹145 करोड़ (18 मिलियन अमेरिकी डॉलर) पुलिस आधुनिकीकरण खातिर आवंटित कइल गइल बा।
इतिहास
2000 बरिस पहिले मगध साम्राज्य में तिव्र पुलिसिया प्रथा अमल में होखे ऐसन ऐतिहासिक सबुत बा‌। जहवा पुलिस के मुखिया दण्डपाल के नांव से चिन्हात रहले। उनकर मुख्य भूमिका समाज में कायदा आ बेवास्था के सुरक्षा के रहे। यद्यपि लगाम् वसुली आ बिद्रोह के दमनला अर्थशास्त्र के कठोर नियमन के पालन होखत रहे।
आजादी के बाद बिहार पुलिस 1952 में पुलिस कल्याण कोष, पुलिस अस्पताल आ पुलिस सूचना खण्ड (पीआईआर) के निर्माण नियन नाया पुलिसिंग अवुरी कल्याणकारी प्रथा के शुरूआत के संङे समृद्ध परंपरा के बिरासत के धारण कईले बाटे। 1958 में पुलिस आयोगो के निर्माण भईल। जवना के आदेश पुलिस के जनता के लगे लियावेके रहे|बिहार पुलिसकर्मी संघ जवन पुलिसकर्मीयन के हित के देखभाल करेला, 1967 में पूरा भारत में पहिला पुलिस कल्याण संघ में से एगो रहे। पटना पुलिस के 2018 में आपन नावका मुख्यालय सरदार पटेल भवन, बेली रोड पऽ बेटाइल। सातताला कोठी जवना के ऊपर हेलीपैड बाटे, अंदाजे 53,000 वर्ग फुट के क्षेत्र में पसरल बा। 1917 से पहिले बिहार पुलिस के पुलिस मुख्यालय पुरान सचिवालय भवन में रहे। आजु बिहार पुलिस ओह जनता के सहयोग से जवना के सेवा करे के ओकरा आदेश दिहल गइल बा आ ओकर उत्कृष्टता के समृद्ध परंपरा ओकरा सम्मुख आवेवाला लाखन चुनौतियन के सामना करे आ ओकरा से पार पावे खातिर दृढ़ता से प्रतिबद्ध बाटे।
उड़िस
उड़िस सिमेक्स परिवार के एगो क़ीड़ा होला, जे खून पी के जीएला। एकरा कटला से चाम लाल हो जाला।
मिर्यालागुडा
मिर्यालागुडा (Miryalaguda) भारत के आंध्र प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार मिर्यालागुडा के कुल शहरी जनसंख्या 103817 बाटे आ आसपास के उपशहरी इलाका के मिला लिहल जाय तब कुल जनसंख्या 104956 बा। जनसंख्या के हिसाब से ई भारत के 475वाँ शहर बाटे। जनगणना आँकड़ा के मोताबिक एह शहर में लिंगानुपात 996 आ साक्षरता के दर 81.4% बाटे।
ब्वॉयलिंग
ब्वॉयलिंग द्रव से गैस बने के एगो बिधि हवे। कवनो द्रव तब ब्वायल होखे लागेला, जब ओकरा गरम कऽ के ओकर ताप एतना बढ़ा दिहल जाओ की, ओकर भाप के दाब अगल बगल के दाब से बेसी हो जाव।
ओसारा
ओसारा चाहे बरमदा चाहे दलान घर के बहरा के खुलल हिस्सा होला। एह मे कबो-कबो बलरेज लागल रहेला।
साड़ी
साड़ी चाहे लूगा मेहरारू लोग के पहिने वला एगो भारतीय लिबास हऽ, जवन कि पाँच से नव गज ले लमहर कपड़ा के एगो पट्टी होखेला आ होकर चऊड़ाई दू से चार फीट ले होखेला। लूगा बनावे के ढेर तरीका होखेलऽ सन जेहमे नीवी तरीका सभसे बेसी इस्तेमाल होखेला, ई तरीका भारत के दक्कन ईलाका मे जन्मल बा।